
Ai văzut vreodată o ştire despre ceva prin care tu însuți ai trecut? Sau ai citit într-o revistă un articol 
despre un subiect cu care se întâmplă să fii familiarizat? Dacă da, atunci probabil că te-ai simțit și tu la 
fel ca majoritatea oamenilor aflați în această situaţie: perplex şi furios. „Cum naiba le-a încurcat, tâmpitul 
ăla de reporter?! Lucrurile stau cu totul altfel!“ 


Din câte se vede, jurnaliștii greşesc adesea în privinţa celor mai elementare fapte concrete, iar 
profesioniștii independenţi presaţi de un termen-limită dau rasol când trebuie să rezume în câteva 
paragrafe ceea ce alţii au petrecut zeci de ani cercetând. 


Ceea ce n-ar trebui să ne surprindă. De fapt, este de așteptat. La urma urmei, „reporterii“ suprasolicitați 
și publiciştii independenţi nu sunt, de obicei, experți în subiectul misterios atribuit lor în fiecare 
săptămână de publicaţia care-i plăteşte. Ei sunt plătiți doar pentru a produce un text pe un anumit 
subiect, după care trec la următorul articol. 


Dar iată ce este cu adevărat surprinzător: imediat după ce citim această relatare inexactă și plină de 
greșeli, despre care știm că este grav eronată, dăm pagina mai departe, trecem la următorul articol, uităm 
că acești reporteri sunt niște idioţi şi continuăm să luăm de bun ceea ce citim. 


Ştiaţi că această amnezie bizară pe care o trăim cu toţii — acest act de uitare care ne permite să credem ce 
citim, cât timp nu face parte din „specialitatea“ nostră — are un nume? Ei bine, uite că are! 


Şi v-aţi gândit vreodată că acest fenomen a fost transformat în armă de cei care ne conduc, pentru a ne 
face să credem în nonsens şi absurditate? Ei bine, ar trebui să vă gândiţi! 


Şi v-aţi gândit vreodată cum putem scăpa din această capcană? Ei bine, eu m-am gândit! 


Bun, deci haideţi să explorăm astăzi efectul amnezic Gell-Mann! 


Efectul amnezic Gell-Mann 


Într-un discurs din 2002 
(https://web.archive.org/web/20070714204136/http:/w ww .michaelcrichton.net/speech- 
whyspeculate.html) la Forumul Internaţional de Leadership din La Jolla, statul California, Michael 
Crichton — autor de bestselleruri și critic reputat al isteriei încălzirii globale 
(https://www.bitchute.com/video/GGiTLPrMAzAn/)- a inventat un nou termen: efectul amnezic Gell- 
Mann. 


Efectul poartă numele fizicianului și teoreticianului american Murray Gell-Mann, și iată cum l-a descris 
Crichton: 


Pe scurt, efectul amnezic Gell-Mann funcționează în felul următor. Deschizi ziarul la un articol despre 
un subiect pe care îl cunoști bine. În cazul lui Murray, fizica. În al meu, show-businessul. Citești articolul 
și vezi că jurnalistul nu înţelege absolut deloc nici faptele, nici problemele. Adesea, articolul este atât de 
greșit, încât prezintă chestiunea de-a-ndoaselea — inversând cauza și efectul. Eu le spun „articole despre 
cum plouă din cauză că sunt străzile ude“. Ziarele sunt pline de ele. 


Şi uite-așa, citeşti exasperat sau amuzat nenumăratele erori dintr-o relatare — după care dai pagina la 
afacerile naţionale sau internaţionale şi citeşti cu un interes reînnoit, ca și cum restul ziarului ar reuși 
cumva să fie mai precis despre îndepărtata Palestină, decât despre povestea pe care tocmai ai citit-o. 

Întorci pagina şi uiţi ceea ce ştii. 


Pe scurt: atunci când avem efectiv cunoștințe temeinice despre subiectul examinat, descoperim aproape 
invariabil că felul cum mass-media prezintă acel subiect este, în cel mai bun caz, incomplet, iar în cel mai 
rău, mincinos. Dar, din nu se știe ce motiv, odată ce întoarcem pagina sau schimbăm canalul TV, ne 
întoarcem la a crede că ceilalți jurnalişti și autori de acolo ştiu de fapt despre ce vorbesc. 


Dar de ce a ales Crichton să boteze fenomenul după numele lui Murray Gell-Mann? Mă rog, va trebui 
să-i citiți întregul discurs, pentru a afla răspunsul la această întrebare. Dar, deși termenul în sine, „efectul 
amnezic Gell-Mann“, este creaţia originală a lui Crichton, trebuie remarcat faptul că fenomenul ca atare 
a fost descris şi mai înainte. 


Luaţi, de exemplu, „legea lui Knoll privind acuratețea în mass-media (https://effectiviology.com/knolls- 
law/)“ — atribuită jurnalistului american Edwin Knoll — care afirmă că „tot ce citiți în ziare este absolut 
adevărat, cu excepţia rarelor situaţii despre care se întâmplă să aveţi cunoştinţe directe“. 


Sau am putea merge chiar mai departe, până la Thomas Jefferson, care a scris într-o scrisoare către John 


Norvell (https://www.loc.gov/resource/mtj1.038_0592_0594/?sp=2&st=text) din 1807: 


Acum nu se mai poate crede nimic din ceea ce se vede într-un ziar. Adevărul însuși devine suspect, prin 
faptul că este pus în acel vehicul poluat. Amploarea reală a acestei stări de dezinformare este cunoscută 
doar de cei care se află în situaţia de a confrunta faptele pe care le cunosc cu minciunile zilei. 


Dar indiferent cine a avut primul revelaţia, ştim cu toţii din experienţă că este adevărată. Şi, dacă e să fim 
sinceri, ne facem cu toții vinovaţi de această amnezie, din când în când. Da, chiar și eu. 


În strădania de a rămâne informat despre punctele de discuţie și perspectivele postului național de radio 
american, NPC, ascult din când în când podcast-uri normie, citesc publicaţii normie şi chiar urmăresc 
programe normie (termenul normie a fost iniţial unul argotic-peiorativ, cu referire la persoane considerate 
„plictisitor de normale“, un fel de „capete-pătrate“, dar este folosit şi cu sens autoironic sau pur și 
simplu ca diferenţiator — n.t.). 


Recent, după ce am urmărit firul din instructiva carte a lui Tom Holland, Dominion: The Making of the 
Western Mind, (https://www.tom-holland.org/titles/tom-holland/dominion/9781408706954/)am început să 
ascult clar-mai-puţin-instructivul podcast al lui Holland, The Rest is History 
(https://open.spotify.com/show/7CvsbcjhturZnplC148TWy). Împreună cu co-gazda Dominic Sandbrook, 
Holland încearcă în fiecare episod să rezume un eveniment major din istorie (în accepțiunea trendului 
majoritar, mainstream), de la căderea Romei Antice până la apariția Chinei moderne (şi aparent totul 
dintre cele două). 


Așa cum este de așteptat într-un podcast găzduit de doi istorici mainstream, orice aluzie la o realitate a 
conspirației sau orice ar contesta în mod fundamental afirmaţiile ortodoxiei din ştiinţa istoriei este 
imediat respins, adesea în termeni batjocoritori. Şi, inevitabil, acele podcasturi care tratează în mod 
specific subiecte conspirative (cum ar fi seria despre misterul catharilor) se transformă rapid într-un 
exercițiu de regurgitare a istoriei aprobate prin manuale și de denunţare a fanteziei conspirative. 


Recent, după ce am mai plonjat încă o dată în labirintul nesfârşit şi năucitor de informaţii despre 
asasinarea lui JFK, pentru prezentarea pe care am făcut-o la conferinţa JFK Lancer: From Mongoose to 
Gladio (https://www.corbettreport.com/jfkgladio/), constat acum că, dacă vreau să ascult ediţii ale celor 
mai recente podcast-uri ale lui Holland şi Sandbrook despre asasinarea lui JFK, trebuie să-mi ţin globii 
oculari bine fixaţi, ca să nu-mi sară din orbite. 


Pentru doi istorici „profesioniști“, este cu adevărat uimitor cât de superficial, de înșelător şi adesea de-a 
dreptul inexact este rezumatul asasinatului! Ei trec cu vederea puncte care ar necesita manuscrise 
întregi, de lungimea unei cărți, pentru a fi concretizate în mod corespunzător; resping căi întregi de 
explorare cu argumentul neîncrederii și (https://www.logicallyfallacious.com/cgi- 
bin/uy/webpages.cgi?/logicalfallacies/Argument-from-Incredulity) alte raționamente eronate; ignoră 
domeniile de studiu pe care cercetători veritabili ai asasinatului le-au examinat de-a lungul întregii lor 
cariere şi prezintă minciuni evidente ca adevăruri incontestabile. (Știați, de exemplu, că Jack Ruby l-a 
împușcat pe Oswald pentru că nu suporta gândul că va trebui să depună mărturie la procesul lui 
Oswald?) 


Desigur, stând o clipă să mă gândesc, pot să-mi dau seama că înțeleg absurditatea pură a acestei serii 
speciale de podcasturi doar fiindcă, întâmplător, sunt deosebit de bine informat despre subiectul în 
cauză. Pentru edițiile podcastului lor care tratează subiecte în care nu sunt la fel de versat — cum ar fi cea 
despre construirea Taj Mahal-ului, de exemplu, sau cea despre vrăjitoria vikingă —, probabil că sunt mai 
înclinat să iau de bune datele, afirmaţiile şi citările lui Holland și Sandbrook, chiar dacă rămân precaut 
cu privire la interpretările lor asupra acelor fapte. 


Da, suntem cu toţii afectaţi de acest efect amnezic. Credulitatea noastră, atunci când consumăm 
informaţii din mass-media, este, cel puţin într-o anumită măsură, invers proporțională cu cunoştinţele 
noastre despre subiectul în cauză. 


De fapt, oricine crede că este imun la acest efect e clar că nu a urmat cursul meu online Mass Media: A 
History (https://newworldnextweek.com/products/mass-media-a-history) şi, prin urmare, nu are habar 
de cercetările lui Herbert Krugman 
(https://archive.org/details/perfectmachinete0Onels/page/68/mode/2up?gq=krugman) şi Tony Schwarz și 
(https://archive.org/details/responsivechord0Oschw/page/96/mode/lup?9=%22not+concerned%22)alții, 
care au demonstrat că mass-media (şi în special mass-media electronice) sunt capabile să ocolească 
procesele noastre de raționament conştient şi să ne afecteze la un nivel subconștient, înainte de a şti 
măcar ce percepem. Creierul nostru subconştient ia ceea ce vedem (sau citim) mai mult sau mai puţin la 
valoarea nominală, cu excepţia cazului în care şi până când creierul nostru conştient pune la îndoială în 
mod activ acel material. 


„Şi ce dacă?“ vor spune unii dintre voi. „De ce ar trebui să ne pese?“ 
Păi... 


De ce contează 


OK, deci oamenii sunt nişte idioţi creduli. Nimic nou sub soare. 


Ei bine, o problemă cu mass-media este că, chiar dacă tu ești conştient de idioţenia reporterului obișnuit, 
prietenii tăi nu sunt. Și trebuie doar să ne uităm la dezintegrarea atâtor prietenii şi relații de familie, pe 
parcursul escrocheriei cu pandemia Covid, pentru a ne da seama cât de coroziv poate fi atunci când 
prietenii, colegii, vecinii și cei dragi cad pradă manipulărilor mediatice. 


Dar chiar şi pentru aceia dintre noi care sunt conștienți de incompetenţa și minciunile din mass-media, 
rămâne în continuare prea ușor să luăm de bun ceea ce vedem sau citim. Uite, de exemplu, acest 
editorial recent din New York Times: „Dovezi năucitoare privind pierderea învăţării“: 


Dovezile au venit și sunt năucitoare! Închiderea şcolilor, care a scos 50 de milioane de copii din sălile de 
clasă la începutul pandemiei, se poate să fi fost cea mai dăunătoare perturbare din istoria educației 
americane. De asemenea, a împins înapoi cu două decenii progresul elevilor în matematică și citire și a 
mărit decalajul de performanţă dintre copiii săraci şi cei bogați. 


Uau! Chiar recunoaște The New York Times că politicile pe care le-a susținut în ultimii ani sunt un 
dezastru total? Asta da, victorie! 


Desigur, realiștii conspirației care ştiu cu se mănâncă mass-media vor sublinia că autorii de editoriale, în 
mod previzibil, trag exact învățămintele greşite din această poveste. Mai exact, gaşca de la NY Times 
opinează în mod previzibil că, pentru a îndrepta greșelile escrocheriei, guvernele trebuie să arunce și mai 
mulți bani în sistemele lor de îndoctrinare și să se asigure că copiii primesc și mai multă educaţie 
guvernamentală. Manipularea aici este evidentă, nu-i așa? 


Dar stai, că e și mai rău! La urma urmei, cine stă măcar să conteste cadrul referenţial al poveștii: cum că 
nimeni n-avea de unde să ştie că închiderea şcolilor, forțarea copiilor să poarte mască și să ţină orele pe 
Zoom (ba chiar săia prânzul pe Zoom (https://archive.is/DMkoA)) şi abuzarea în multe alte feluri a celor 
mai tineri și mai vulnerabili membri ai societăţii noastre va fi în detrimentul dezvoltării sociale şi 
mentale a unei întregi generaţii. 


Cine putea să-și dea seama că asta se va întâmpla? Păi, de exemplu acei părinţi care au încercat din 
răsputeri să-şi protejeze copiii de toată nebunia. Acei tutori care s-au străduit să creeze un spaţiu de 
normalitate pentru copii, în timpul întregii isterii a pandemo-escrocheriei. Acei eroi care au luptat pentru 
a proteja autonomia corporală a copiilor de intervenţiile medicale forțate ale statului biosecurist. Exact 
oamenii care, în timp ce avea loc tot acest abuz asupra copiilor, s-au văzut batjocoriţi, ridiculizaţi și 
persecutați — de fix aceiași editorialişti din NY Times şi de cititorii lor creduli. 


Strădaniile lor se văd însă, ce ciudat, date uitării de cei din gaşca NYT, care acum se declară „șocați“. Da, 
„Şocaţi“ să descopere că există consecinţe negative ale blocării societății ani la rând. Și, din păcate, 
majoritatea oamenilor care citesc acest editorial al „dovezilor năucitoare“ nici măcar nu se vor gândi să-l 
pună la îndoială. 


Acesta este modul în care mass-media poate transforma efectul amnezic Gell-Mann într-o armă. 
Mijloacele de comunicare pot încadra o problemă oricum doresc, ignoră complet realitatea şi chiar 
contrazic direct poziţiile pe care le-au susţinut anterior. Majoritatea oamenilor — uitând că mincinoșii 
mincinoșilor din mass-media dinozaurilor greşesc în legătură cu toate şi tot timpul — nici nu vor clipi. 


Odată ce am înţeles și internalizat această lecție, atunci mai rămâne o singură întrebare: cum putem 
contracara acest efect? 


Actul radical al amintirii 


Amazing DIY 


Ş 


infromnewspaper 


How to makeltrash) 


Deci, cum contracarăm amnezia Gell-Mann care ne transformă în zombi media fără să vrem? 
Amintindu-ne, desigur. Mai uşor de zis, decât de făcut, evident, dar asta e esenţa. 


De fiecare dată când deschidem ziarul, de fiecare dată când deschidem televizorul, de fiecare dată când 
deschidem radioul, trebuie să păstrăm în prim-planul conştientizării noastre că ceea ce 
citim/vedem/auzim este o transmisie propagandistică inamică. Este, în cel mai bun caz, maculatură 
inexactă scrisă de niște boi cu ţâțe incompetenți şi, în cel mai rău caz, minciuni rău intenționate menite să 
ne inducă în eroare cu privire la problemele care contează. Nu putem accepta ca atare nimic din ceea ce 
spun ei şi trebuie să intrăm în fiecare experiență mediată pe deplin pregătiți să nu-i credem pe mincinoșii 
cunoscuți şi dovediţi ai mass-mediei dinozaurilor-goarne — chiar dacă ne spun că cerul este albastru şi 
apa este udă. 


Ori de câte ori auzim ceva spuse de Walter Cronkite sau de vreunul dintre succesorii săi spirituali din 
mass-media corporatistă modernă, ar trebui să ținem cont de faptul că spiritul care îi animă pe sus- 
numiți se trage din bufnița de la Bohemian Grove 
(https://whorulesamerica.ucsc.edu/power/bohemian_grove_spy.html) (aluzie la oculta mondială — n.t.) şi 
s-a lăudat că stă la dreapta lui Satan (https://www.lewrockwell.com/political-theatre/walter-cronkite- 
1999-im-glad-to-sit-here-at-the-right-hand-of-satan/), în strădania de creare a guvernului mondial. 


De fiecare dată când îl vedem pe Dan Rather (sau echivalentul său modern), ar trebui să lăsăm să se 
repete la infinit în mintea noastră secvenţa cu. „capul său a putut fi văzut mișcându-se violent înainte 
(https://youtu.be/kiSoxFHyjGY)“ (frază rostită de Dan Rather la televiziune, relatând scena asasinării lui 
JFK la Dallas, despre care s-a dovedit ulterior că era o minciună sfruntată — n.t.). 


Ori de câte ori auzim de la Wolf Blitzerii acestei lumi despre cea mai recentă atrocitate de război comisă 
de un inamic sau altul al Departamentului de Stat al SUA, ar trebui să avem în minte înregistrarea 
interviului său (https://www.youtube.com/watch?v=7ZqpMxydQo7U) despre povestea cu Gaddafi care 
lua viagra ca să violeze, suprapusă cu cântecul clovnului de circ. 


Dar, dacă ne angajăm serios în acest exerciţiu de rememorare radicală şi îl ducem la concluzia sa logică, 
ajungem la o concluzie încă și mai radicală: anume că modul corect de a recunoaște ignoranţa, 
incompetenta şi disimularea mass-mediilor dinozaurilor este prin a înceta să le mai consumăm — cu 
totul. 


După cum a explicat Crichton în discursul său din 2002: 


Acesta este efectul Gell-Mann al amneziei. Aș sublinia că nu se manifestă în alte domenii ale existenţei. 
In viața obișnuită, dacă cineva exagerează sau te minte în mod constant, curând vei desconsidera tot ce 
spune. In drept există doctrina juridică numită falsus in uno, falsus in omnibus — fals în una, fals în toate. 


Dar când vine vorba de mass-media, credem, împotriva evidenţei, că probabil merită timpul nostru să 
citim şi alte părți ale ziarului. Când, de fapt, aproape sigur nu merită. Singura explicaţie posibilă pentru 
comportamentul nostru este amnezia. 


[...] 


Personal, eu cred că trebuie să începem să ne îndepărtăm de mass-media, iar datele arată că facem exact 
acest lucru, cel puţin în privinţa ştirilor televizate. Constat că ori de câte ori îmi lipsește expunerea la 
mass-media, sunt mult mai fericit şi viața mea se simte mai proaspătă. 


Amnezie, într-adevăr. 


Eu? Am plecat să nu mă uit la așa-numitele „ştiri“ ale mincinoşilor cunoscuți din mass-media 
mainstream. Voi? 


Traducere după https://corbettreport.com/the-gell-mann-amnesia-effect/ (https://corbettreport.com/the- 
gell-mann-amnesia-effect/) 

